ΟΛΗΓΙΑ ΤΟΥ ΣΥΜΒΟΥΛΙΟΥ

της 30ης Μαρτίου 1971

περί έκτης τροποποιήσεως της οδηγίας της 5ης Νοεμβρίου 1963 « περί προσεγγίσεως των νομοθεσιών των Κρατών μελών σχετικά με τα συντηρητικά που επιτρέπεται να χρησιμοποιούνται στα τρόφιμα »

( 71/160/ΕΟΚ )

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ,

Έχοντας υπόψη :

τη συνθήκη περί ιδρύσεως της Ευρωπαϊκής Οικονομικής Κοινότητος και ιδίως το άρθρο 100 ,

την πρόταση της Επιτροπής ,

τη γνώμη της Συνελεύσεως (1) ,

τη γνώμη της Οικονομικής και Κοινωνικής Επιτροπής ,

Εκτιμώντας :

ότι η οδηγία του Συμβουλίου της 5ης Νοεμβρίου 1963 περί προσεγγίσεως των νομοθεσιών των Κρατών μελών σχετικά με τα συντηρητικά που επιτρέπεται να χρησιμοποιούνται στα τρόφιμα (2) , όπως τροποποιήθηκε τελευταία από την οδηγία της 13ης Ιουλίου 1970 (3) , ορίζει ειδικότερα τον κατάλογο των συντηρητικών , των οποίων η χρησιμοποίηση επιτρέπεται για την προστασία των τροφίμων από αλλοιώσεις που προκαλούνται από μικροοργανισμούς .

ότι αφ’ ενός η οδηγία αυτή προβλέπει τη χρησιμοποίηση του διθειώδους ασβεστίου - Ε 225 - ( πυροθειώδους ασβεστίου ή μεταδιθειώδους ασβεστίου ) , ότι ενώ η ουσία αυτή είναι δυνατό να παρασκευασθεί στο εργαστήριο , εν τούτοις δεν παράγεται ως πρόσθετο σε βιομηχανική κλίμακα και συνεπώς δεν χρησιμοποιείται στα τρόφιμα , παρ’ όλο το τεχνικό ενδιαφέρον που θεωρητικά παρουσιάζει η χρησιμοποίησή της ότι αντιθέτως , το θειώδες ασβέστιο , που έχει το ίδιο αποτέλεσμα συντηρήσεως , παράγεται σε βιομηχανική κλίμακα και συνεπώς ενδείκνυται να επιτραπεί η χρησιμοποίησή του αντί του διθειώδους ασβεστίου .

ότι , αφ’ ετέρου , όπως προκύπτει από πρόσφατες έρευνες , η επεξεργασία της επιφανείας των εσπεριδοειδών και των μπανανών με τη 2-(4-θειαζολυλ)-βενζιμιδαζόλη ( θειαβενδαζόλη ) παρουσιάζει ορισμένα πλεονεκτήματα , λόγω των μυκοστατικών της ιδιοτήτων ότι η χρήση της θειαβενδαζόλης δεν είναι καθόλου επικίνδυνη για την ανθρώπινη υγεία , εφόσον η περιεκτικότητα σε υπολείμματά της δεν υπερβαίνει τα 6 mg σε ό,τι αφορά τα εσπεριδοειδή και τα 3 mg σε ότι αφορά τις μπανάνες ανά χιλιόγραμμο επεξεργασμένων ολόκληρων φρούτων .

ότι δεν είναι εν τούτοις δυνατό να καθορισθούν από τώρα όλοι οι όροι χρησιμοποιήσεως της θειαβενδαζόλης και ιδίως η αναγκαία μέγιστη δόση για να εξασφαλισθεί η καλή συντήρηση των επεξεργασμένων φρούτων και θα πρέπει ακόμα να γίνουν συμπληρωματικές εμπειρικές δοκιμές για το σκοπό αυτό .

ότι ενδείκνυται , επομένως , για να διεξαχθούν καλά οι δοκιμές αυτές και χωρίς να θίγεται η ενδεχόμενη ένταξη της θειαβενδαζόλης σε μεταγενέστερο κοινοτικό καθεστώς περί εντομοκτόνων , να επιτραπεί για ένα χρονικό διάστημα τεσσάρων ετών η χρησιμοποίηση της θειαβενδαζόλης με μία πειραματική υπολειμματική περιεκτικότητα 6 mg για τα εσπεριδοειδή και 3 mg για τις μπανάνες , ανά χιλιόγραμμο ολόκληρων επεξεργασμένων φρούτων και ότι πρέπει ν’ αποφασισθεί πριν το τέλος αυτής της περιόδου ποιο θα είναι το οριστικό καθεστώς στο οποίο θα υποβληθεί το προϊόν αυτό ,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ :

Άρθρο 1

Το τμήμα I του παραρτήματος της οδηγίας του Συμβουλίου της 5ης Νοεμβρίου 1963 τροποποιείται ως εξής :

1 . Η θέση Ε 225 « Διθειώδες ασβέστιο » διαγράφεται .

2 . Προστίθενται τα ακόλουθα συντηρητικά :

Αρίθμηση ΕΟΚ * Ονομασία * Όροι χρήσεως *

Ε 226 * Θειώδες ασβέστιο * *

Ε 233 * 2-(4-θειαζόλυλο)-βενζιμιδαζόλη ( θειαβενδαζόλη ) * α ) αποκλειστικά για την επεξεργασία της επιφανείας των : *

* * - εσπεριδοειδών , *

* * - μπανανών . *

* * β ) κατά τη στιγμή της διαθέσεως των φρούτων στο εμπόριο : *

* * ι ) το ποσοστό υπολείμματος ανά χιλιόγραμμο ολόκληρων φρούτων δεν πρέπει να υπερβαίνει : *

* * - εσπεριδοειδή 6 mg *

* * - μπανάνες 3 mg *

* * ιι ) σε ό,τι αφορά τα εσπεριδοειδή η επεξεργασία πρέπει να δηλώνεται : *

* * - για το χονδρικό εμπόριο , στα τιμολόγια και σε μία εξωτερική όψη των συσκευασιών , με την ένδειξη « Διατηρημένο με θειαβενδαζόλη » , *

* * - για το λιανικό εμπόριο με μία ευδιάκριτη ένδειξη που να εξασφαλίζει , χωρίς κίνδυνο παρανοήσεως , την ενημέρωση του καταναλωτή . *

* * γ ) η άδεια χρησιμοποιήσεως της θειαβενδαζόλης περιορίζεται στα φρούτα που διατίθενται στο εμπόριο πριν την 1η Ιανουαρίου 1974 . *

Άρθρο 2

Τα Κράτη μέλη θέτουν σε ισχύ τις αναγκαίες νομοθετικές , κανονιστικές και διοικητικές διατάξεις , προκειμένου να συμμορφωθούν με την παρούσα οδηγία έξι μήνες μετά την κοινοποίησή της . Πληροφορούν αμέσως την Επιτροπή περί αυτού .

Άρθρο 3

Η παρούσα οδηγία απευθύνεται στα Κράτη μέλη .

Έγινε στις Βρυξέλλες , στις 30 Μαρτίου 1971

Για το Συμβούλιο

Ο Πρόεδρος

M. SCHUMANN

(1) ΕΕ αριθ. A 143 της 3 . 12 . 1970 , σ. 50 .

(2) ΕΕ αριθ. 12 της 27 . 1 . 1964 , σ. 161/64 .

(3) ΕΕ αριθ. N 157 της 18 . 7 . 1970 , σ. 38 .